《默坐偶成 其一》
宋代·郑清之

洹河见水老如新，此见云何别妄真。心本佛心须作佛，境皆尘境莫随尘。

空中花果浮生眼，梦里悲欢现在身。万事卢胡吃茶去，不知谁主更谁宾。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。